سوریه‌نین عفرین بؤلگه‌سینده یووالانان ترور تشکیلاتی پ.ک.ک/پ.ی.د-یه قارشی زیتون دالی حرکاتی‌نین باشلاماسی‌نین آردین‌دان ایلک آچیقلاما روسیا‌دان گلدی.
روسیا ساوونما ناظیرلیگی وئردیگی بیاناتدا آمریکا ساوونما ناظیرلیگی پنتاگونون آمریکا طرفداری اولان قروپ‌لارا معاصیر سیلاح‌لار تامین ائده‌رک تحریک ائدیجی آددیم‌لار آتدیغینی بیلدیریب.
واشینگتون رهبرلیگی‌نین سوریه‌ده مسئولیت‌سیز داوراندیغی ایفاده ائدیلن آچیقلامادا، حلّ پروسه‌سی‌نین و ژنو پروسه‌سی‌نین تهدید ائدیلدیگی ایفاده ائدیلدی.
عملیاتا دایر آمریکا ساوونما ناظیرلیگی ده بیانات وئریب.
پنتاگون تورکیه‌نین پ.ک.ک ایله باغلی امنیت قایغی‌لارینی درک ائتدیک‌لرینی سؤیله‌دی.
بیاناتدا اؤنملی نقطه‌لری‌نین ترور تشکیلاتی داعشی تمیزلمک اولدوغو ایفاده ائدیلیب.
پنتاگون، آمریکا رهبرلیگی آلتین‌داکی کوالیسیونون عفرینده آپاردیغی بیر عملیات اولمادیغینی قید ائدیب.
آفریقا و یاخین شرق‌دکی عملیات‌لاردان عذره آمریکان مرکز گوج‌لری قوموتان‌لیغی سنتکوم‌دان (CENTCOM) دا عفرین حرکاتینا قارشی بیانات وئریلدی.
تورکیه‌نین عملیات مسئله‌سینده اونلاری بیلگیلندیردیگینی دئین مرکز گوجلری قوموتانی جوزف ووتل عفرینین اونلارین عملیات ساحه‌سی اولمادیغینی دئییب.
دیگر طرف‌دن روسیا باش قرارگاه رئیسی والری گراسیموو ایله آمریکا باش قرارگاه رهبری جوزف دانفورد، سون پروسه‌لری تلفوندا گؤروشوب.
روسیا ساوونما ناظیرلیگی، طرف‌لر سوریه‌دکی پروسه‌لرینه یاناشی، ایکی اؤلکه‌نی ماراقلان‌دیران و قارشی‌لیق‌لی ماراق‌لارا اساس‌لانان مسئله‌لری موذاکیره ائتدیگینی بیلدیریب.
همچینین عفریندکی روس عسگرلری‌نین ده تل رفعت سؤوق ائدیلدیگی بیلدیریلیب.
